न्यूफ़नलैण्ड और लैब्राडोर
न्यूफ़नलैण्ड और लैब्राडोर (Newfoundland and Labrador) कनाडा का पूर्वतम प्रान्त है। इसमें न्यूफ़नलैण्ड द्वीप और मुख्यभूमि पर स्थित लैब्राडोर सम्मिलित हैं। इसका क्षेत्रफल 4,05,212 किमी2 है, जो लगभग भारत के गुजरात व महाराष्ट्र राज्यों का मिलाकर कुल क्षेत्रफल है। प्रान्त की आबादी सन् 2013 में केवल 5,26,702 थी, जिस में से क़रीब 92% न्यूफ़नलैण्ड द्वीप पर रहते हैं। सन् 2006 की जनगणना में 97.6% ने अपनी मातृभाषा अंग्रेज़ी बताई थी।